13.12.2022.
HR
Službeni list Europske unije
L 319/55
(4)
Štetni organizam Phytophthora ramorum (izolati iz EU-a) Werres, De Cock & Man in ‚t Veld naveden je u dijelu D Priloga IV.
Provedbenoj uredbi (EU) 2019/2072 za sadni materijal ukrasnog bilja te u dijelu J tog priloga za voćni sadni materijal i sadnice namijenjene za proizvodnju voća jer ispunjava zahtjeve za uvrštenje na popis kao RNQP.
Stoga je opravdano uvrstiti taj štetni organizam na popis u Prilogu Direktivi 93/49/EEZ te na popis u Prilogu II.
Provedbenoj direktivi 2014/98/EU.
(5)
U Provedbenu direktivu 2014/98/EU potrebno je uvrstiti i mjere protiv prisutnosti štetnog organizma Phytophthora ramorum (izolati iz EU-a) Werres, De Cock & Man in ‚t Veld na određenom bilju za sadnju koje se upotrebljava kao voćni sadni materijal i sadnice namijenjene proizvodnji voća.
(6)
Štetni organizam Candidatus Phytoplasma australiense Davis et al. uvršten je na popis karantenskih štetnih organizama Unije u Prilogu II.
Provedbenoj uredbi (EU) 2019/2072 i uklonjen s popisa RNQP-a u Prilogu IV. toj uredbi.
Stoga bi taj štetni organizam trebalo ukloniti i s popisa RNQP-a u Prilogu I. Provedbenoj direktivi 2014/98/EU te iz Priloga IV. toj direktivi za voćni sadni materijal i sadnice namijenjene proizvodnji voća roda Fragaria L.
(7)
Provedbenom direktivom 2014/98/EU utvrđen je zahtjev da se na temelju vizualnog pregleda u objektima, na poljima i u partijama za predosnovni, osnovni, certificirani i Conformitas Agraria Communitatis (CAC) materijal mora utvrditi da su slobodni od RNPQ-a navedenih u prilozima I. i II. toj direktivi, u skladu sa zahtjevima iz Priloga IV., s obzirom na dotični rod ili vrstu.
(8)
Kako bi se osigurala dosljednost s Provedbenom uredbom (EU) 2019/2072 u pogledu područja za koja je utvrđeno da su slobodna od štetnih organizama, u Provedbenu direktivu 2014/98/EU trebalo bi uvrstiti i iznimku od zahtjeva za vizualni pregled, uzorkovanje i testiranje predosnovnog, osnovnog, certificiranog i CAC materijala.
(9)
Provedbenom odlukom Komisije (EU) 2017/925 (7) izdano je privremeno odobrenje određenim državama članicama za certificiranje predosnovnog materijala određenih vrsta sadnica proizvedenog na otvorenom polju u uvjetima u kojima nije osigurana zaštita od kukaca.
Odobrenje izdano Francuskoj isteklo je 31. prosinca 2018.
Stoga bi u dijelu „Zahtjevi za proizvodnu jedinicu, mjesto proizvodnje ili područje” u odjeljku 4 Priloga IV.
Provedbenoj direktivi 2014/98/EU dio koji se odnosi na predosnovni materijal vrste Cydonia oblonga Mill.
trebalo izbrisati kako bi se uzeo u obzir istek valjanosti tog odobrenja.
(10)
Od donošenja Provedbene direktive 2014/98/EU iskustvo država članica pokazalo je da su mjere protiv štetnog organizma Candidatus Phytoplasma pyri Seemüller & Schneider za zabranu stavljanja na tržiše cijelih partija reprodukcijskog sadnog materijala i sadnica nakon otkrivanja reprodukcijskog sadnog materijala i sadnica sa simptomima u proizvodnoj jedinici neproporcionalne u odnosu na fitosanitarni rizik.
Provedbenu direktivu 2014/98/EU trebalo bi izmijeniti kako bi se osigurala dosljednost s revidiranim mjerama za upravljanje rizikom protiv štetnog organizma Candidatus Phytoplasma pyri Seemüller & Schneider iz Provedbene uredbe (EU) 2019/2072.
Sav reprodukcijski materijal i sadnice sa simptomima trebalo bi odmah izdvojiti i uništiti.
(11)
U skladu s člankom 32.
Provedbene direktive 2014/98/EU, države članice mogu do 31. prosinca 2022.
dopustiti stavljanje na tržište na svojem državnom području reprodukcijskog sadnog materijala i sadnica dobivenih od predosnovne, osnovne i certificirane matične biljke ili CAC materijala koji su postojali prije 1. siječnja 2017., čak i ako taj materijal ili te sadnice ne ispunjavaju zahtjeve iz te provedbene direktive.
Iskustvo država članica u provedbi zakonodavstva pokazalo je da područje primjene Unijinog sustava certifikacije za reprodukcijski materijal i sadnice ne obuhvaća certificiranje sjemena i sadnica.
Stoga bi se postojeće prijelazne mjere trebale i dalje primjenjivati samo na proizvodnju sjemena i sadnica zbog vremena koje je potrebno da se ti materijali prilagode zahtjevima iz te direktive.
Kako bi se izbjegli poremećaji u trgovini tim materijalima, taj bi datum trebalo produljiti do 31. prosinca 2029.
(7) Provedbena odluka Komisije (EU) 2017/925 od 29. svibnja 2017.
o izdavanju privremenog odobrenja određenim državama članicama za certificiranje predosnovnog materijala određenih vrsta sadnica proizvedenog na polju u uvjetima u kojima nije osigurana zaštita od kukaca i o stavljanju izvan snage Provedbene odluke (EU) 2017/167 (SL L 140, 31.5.2017., str. 7.).